ΟΡΓΑΝΙΣΜΟΣ ΠΛΗΡΩΜΩΝ ΚΑΙ ΕΛΕΓΧΟΥ

ΚΟΙΝΟΤΙΚΩΝ ΕΝΙΣΧΥΣΕΩΝ ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ

(Ο.Π.Ε.Κ.Ε.Π.Ε.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Δ/ΝΣΗ: | ΤΕΧΝΙΚΩΝ ΕΛΕΓΧΩΝ | Αθήνα 05/09/2014 |
| ΤΜΗΜΑ: | ΠΟΛΛΑΠΛΗΣ ΣΥΜΜΟΡΦΩΣΗΣ |  |
| ΠΛΗΡΟΦΟΡΙΕΣ: | Γκόσιου Αλεξάνδρα | Αρ. πρωτ.: 130094 |
|  |  |  |
| ΠΡΟΣ: | 1. Γενικοί Οργανισμοί Εγγείων Βελτιώσεων | ΔΙΑΒΑΘΜΙΣΗ: |
|  | (με ηλεκτρονικό ταχυδρομείο) | ΔΗΜΟΣΙΟ |
|  |  |  |
|  | 2. Τοπικοί Οργανισμοί Εγγείων Βελτιώσεων |  |
|  | (μέσω των εποπτευόντων Δήμων |  |
|  | με ηλεκτρονικό ταχυδρομείο) |  |
|  |  |  |
| ΚΟΙΝΟΠΟΙΗΣΗ: | 1. Ο.Π.Ε.Κ.Ε.Π.Ε. |  |
|  | - Περιφερειακές Δ/νσεις |  |
|  |  |  |
|  | 2. Υπουργ. Αγροτικής Ανάπτυξης & Τροφίμων |  |
|  | - Γραφείο Υπουργού κ. Γ. Καρασμάνη |  |
|  | - Γρ. Αν. Υπουργού κ. Π. Κουκουλόπουλου |  |
|  | - Γρ. Γεν. Γραμματέας κ. Μ. Κορασίδη |  |
|  | - Γρ. Γεν. Γραμματέα κ. Δ. Μελά |  |
|  | - Γεν. Δ/νση Γεωργικών Εφαρμογών |  |
|  | & Έρευνας |  |
|  | - Δ/νση Αγροτικής Πολιτικής |  |
|  | & Τεκμηρίωσης |  |
|  |  |  |
|  | 3. Υπουργείο Περιβάλλοντος, Ενέργειας & |  |
|  | Κλιματικής Αλλαγής |  |
|  | - Ειδική Γραμματεία Υδάτων |  |
|  | Μ. Ιατρίδου 2 & Λ. Κηφισίας |  |
|  | 11 526 - Αθήνα |  |

ΘΕΜΑ: Έλεγχοι χρήσης υδάτων γεωργών που υδροδοτούνται από Οργανι­σμούς εγγείων Βελτιώσεων για το έτος 2014.

Στον ιστότοπο του ΟΠΕΚΕΠΕ και συγκεκριμένα στο <http://www.opekepe.gr/applicatios.asp> ή <http://wuc.opekepe.gr>, λειτουργεί από το 2013 εφαρμογή για την τήρηση των διαδικασιών χρήσης υδάτων, γεωργών που υδροδοτούνται από Οργανισμούς Εγγείων Βελτιώσεων και δεν ανταποκρί­νονται στις υποχρεώσεις τους.

Στην εφαρμογή αυτή, οι Γενικοί και Τοπικοί Οργανισμοί Εγγείων βελτιώ­σεων (εφ’ εφεξής ΟΕΒ) μπορούν να καταχωρούν τα στοιχεία έως 20 οφειλε­τών τους, κατά προτεραιότητα αυτών με τις μεγαλύτερες οφειλές, προκειμένου να ελεγχθούν από τον ΟΠΕΚΕΠΕ και να τους επιβληθούν κυρώσεις Πολλα­πλής Συμμόρφωσης για μη τήρηση των διαδικασιών έγκρισης χρήσης υδάτων για άρδευση, όπως προβλέπεται από τον Καν. (ΕΚ) 73/2009, την Κ.Υ.Α. υπ’ αριθμ. 262385/21-4-2010, το υπ’ αριθμ. 2295/26-6-2013 έγγραφο του Γενικού Γραμματέα του Υπουργείου Αγροτικής Ανάπτυξης και Τροφίμων και την υπ’ αριθμ. 111318/4-8-2014 εγκύκλιο του ΟΠΕΚΕΠΕ.

Η καταχώρηση για το 2014 από τους ΟΕΒ μπορεί να ξεκινήσει από τις 5 Σεπτεμβρίου 2014 και πρέπει οπωσδήποτε **να έχει ολοκληρωθεί έως τις 24 Οκτωβρίου 2014**. Εκτός από τον ΑΦΜ των καταγγελλόμενων γεωργών, οι ΟΕΒ καταχωρούν υποχρεωτικά το ονοματεπώνυμο ή την επωνυμία τους και προαιρετικά την ταχυδρομική τους διεύθυνση και τον τηλεφωνικό αριθμό τους. Μετά την ολοκλήρωση των καταχωρήσεων, θα πρέπει να γίνεται οριστικοποί­ηση, ώστε να είναι δυνατή η επεξεργασία του δείγματος από τον ΟΠΕΚΕΠΕ.

Οι ΟΕΒ που έχουν ήδη πρόσβαση στην εφαρμογή θα χρησιμοποιήσουν τους ίδιους κωδικούς με τους οποίους έγινε καταχώρηση το 2013. Όσοι ΤΟΕΒ δεν έχουν κωδικούς πρόσβασης θα πρέπει να μεριμνήσουν ώστε να τους προμη­θευτούν μέσω των Δημοτικών Αρχών που τους εποπτεύουν. Για τη χορήγηση κωδικού πρόσβασης, οι εποπτεύοντες των ΤΟΕΒ Δήμοι, πρέπει να αποστεί­λουν στον ΟΠΕΚΕΠΕ γραπτώς, τα ακόλουθα στοιχεία εκάστου ΤΟΕΒ: Επω­νυμία, ταχυδρομική διεύθυνση, Α.Φ.Μ., ονοματεπώνυμο υπευθύνου καταχώ­ρησης, τηλεφωνικό αριθμό και διεύθυνση ηλεκτρονικού ταχυδρομείου. Στη συνέχεια, η Δ/νση Πληροφορικής του ΟΠΕΚΕΠΕ εκδίδει κλειδάριθμους, οι οποίοι αποστέλλονται στους εποπτεύοντες Δήμους, για να διανεμηθούν, μέσω αυτών, στους αντίστοιχους ΤΟΕΒ. Ακολούθως, οι υπεύθυνοι καταχώρησης κάθε ΤΟΕΒ εισέρχονται στην εφαρμογή χρησιμοποιώντας τον αντίστοιχο κλειδάριθμο και ορίζουν δικό τους όνομα χρήστη και κωδικό πρόσβασης, μέ­σω των οποίων θα έχουν εφ’ εξής πρόσβαση στην εφαρμογή.

Είμαστε στη διάθεσή σας για οποιαδήποτε διευκρίνιση.

Ο ΠΡΟΕΔΡΟΣ

ΓΡΗΓΟΡΙΟΣ ΑΠΟΣΤΟΛΑΚΗΣ

|  |  |
| --- | --- |
| Εσωτ. Διανομή: | Γραφείο Διοίκησης & Γ.Δ.Σ. |
|  | Δ/νση Εσωτερικού Ελέγχου |
|  | Δ/νση Άμεσων Ενισχύσεων & Αγοράς |
|  | Δ/νση Αγροτικής Ανάπτυξης & Αλιείας |
|  | Δ/νση Πληροφορικής |